****

2013 Mākslinieka apraksts



**LUCA CIARLA QUARTET**

Valsts: Itālija

Žanrs: džezs, klasiskā mūzika, improvizācija

**30. maijā, 2013
Kalnciema Kvartālā, Kalnciema iela 35, Rīga**

Luca Ciarla Quartet pavisam noteikti ir viens no šī brīža radošākajiem un pārsteidzošākajiem vijolniekiem. Viņa spēlētā mūzika viegli šķērso žanru robežas, lai veidotu jaunu muzikālu ceļu. Šis akustiski burvīgais valdzinājums veido perfektu kompozīcijas un improvizācijas saspēli, garantējot reizē gan tradicionālu, gan mūsdienīgu skanējumu. Mūziķis veiksmīgi koncertē džeza, klasiskās un pasaules mūzikas festivālos vairāk nekā 30 valstīs visā pasaulē – sākot no Montrē līdz Melnburnas džeza festivāliem, no National Arts festivāla Dienvidāfrikā līdz Java Jazz festivālam Indonēzijā, no Esplanade Singapūrā līdz Itālijas Kultūras Institūtam Ņujorkā!

Itālijā, Termoli dzimušais un augušais Luca sāka spēlēt vijoli un klavieres astoņu gadu vecumā. Divpadsmit gadu vecumā uzsāka studijas konservatorijā un pēc pāris gadiem sāka iepazīt džeza un improvizācijas mākslu, ietekmējoties no tādiem māksliniekiem kā Keith Jarret, Egberto Gismonti un The Turtle Island Quartet. 1993.gadā saņēmis „Diploma di Violino” turpināja studijas Fiesole Mūzikas skolā un Eiropas Savienības Mūzikas skolā Saluzzo. 1996.gadā Luca devās uz ASV, lai iegūtu maģistra grādu Indianas Universitātē un studētu džeza mūziku pie David Baker. Pēc tam studējis un pasniedzis vijoles un improvizācijas mākslu Arizonas Universitātē, iegūstot arī doktora grādu Mūzikas mākslā.

Līdzās uzvarām vairākos itāļu un starptautiskos konkursos, 1999.gadā Luca Carla ieguvis arī Chamber Music America balvu. Dibinājis mākslas producēšanas biedrību „Violipiano Arts” Hongkongā un pasniedz radošas vijoļspēles meistarklases.

Mūziķis ir ierakstījis savus skaņdarbus, sadarbojoties ar vairākām ierakstu kompānijām. Muzikālo sadarbību klāsts saistāms ar džeza, folka, klasiskās mūzikas un pat rokmūzikas pārstāvjiem - Greg Cohen, Daniele Sepe, Joshua Bell, Edgar Mayer, Daniele Scannapieco, Danilo Rea, Sylvain Gagnon, Anthony Fernandes, Mimmo Locasciulli, Luciano Biondini, Fabrizio Bosso, Sergio Cammariere, Rodolfo Maltese, Paola Turci, Waleed Abdulhamid, Luigi Tessarollo, Ferruccio Spinetti un daudziem citiem!